Yusuf Taiyoob

Dato' Seri Yusuf Taiyoob (lahir 23 Disember 1958) merupakan ahli perniagaan dan usahawan lelaki Malaysia yang terkenal sebagai pengasas syarikat pengeluar kurma Malaysia, Yusuf Taiyoob Sdn. Bhd..

Kehidupan awal dan kerjaya
Yusuf Taiyoob dilahirkan pada 23 Disember 1958 di Tanjung Bungah, Pulau Pinang dan merupakan anak sulung daripada empat beradik. Beliau pernah melanjutkan pelajaran dalam bidang perubatan di India, namun memutuskan untuk berhenti untuk menguruskan perniagaan sendiri. Pada tahun 1977, Yusuf yang ketika itu berusia 19 tahun pernah menjual minyak wangi di Lapangan Terbang Antarabangsa Bayan Lepas melalui jenama Perfume of Penang. Dua tahun kemudian, beliau menceburi perniagaan kosmetik dengan menubuhkan Yusuf Cosmetic yang sempat beroperasi selama dua tahun sebelum ditutup pada 1981.

Beliau menubuhkan syarikat eponim yang menggunakan namanya sebagai nama syarikat pada 1988 dan membekalkan 30 jenis kurma dan lebih 100 produk makanan di Malaysia, Singapura, Thailand dan Indonesia. Kebanyakan produknya diimport dari Asia Barat, Eropah dan Amerika Syarikat.

Kehidupan peribadi
Beliau berkahwin dengan Datin Seri Yusnita Ramli dan dikurniakan tiga anak–Waseem, Safiya dan Safina.

Penghargaan
Yusuf dikurniakan gelaran Datuk daripada Yang diPertua Negeri Pulau Pinang, Abdul Rahman Abbas pada 2002.


 80x80px Darjah Panglima Pangkuan Negeri (DPPN) - Dato' Seri (2023)
 80px Darjah Gemilang Pangkuan Negeri (DGPN) - Dato' Seri (2014)
 80px Darjah Yang Mulia Pangkuan Negeri (DMPN) - Dato'  (2007)
 80px Darjah Setia Pangkuan Negeri (DSPN) - Dato'  (2002)

Rujukan

Kategori:Kelahiran 1958
Kategori:Orang hidup
Kategori:Orang Malaysia berketurunan Melayu
Kategori:Orang Malaysia berketurunan India
Kategori:Orang Malaysia berketurunan Arab
Kategori:Orang dari Pulau Pinang
Kategori:Usahawan Malaysia
Kategori:Ahli perniagaan Malaysia